**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA ROVIŠĆE**

Matični broj: 02551870 Šifra djelatnosti: 8411

OIB: 02335455291

Rovišće, 11. travnja 2022. Broj IBANA: HR6624020061837500007

**BILJEŠKE UZ FINANCIJSKA IZVJEŠĆA ZA RAZDOBLJE OD 1. SIJEČNJA DO 31. OŽUJKA 2023. GODINE**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**Šifra 6111 –** ostvareni su za 24% veći prihodi od poreza na dohodak u odnosu na isto razdoblje prošle godine, uzrok tome je povećanje broja zaposlenih osoba s područja Općine Rovišće, povećanje minimalne plaće u sklopu koje je sad dio dohotka oporeziv što do sada nije bio slučaj te povećanje plaća općenito.

**6134** – ovaj prihod je ostvaren za 60% više nego u istom razdoblju prethodne godine, a u potpunosti se odnosi na porez na promet nekretnina. Naplatu ovog poreza vodi Porezna uprava za Općinu Rovišće.

**Šifra 6142 –** Porez na potrošnju je u odnosu na prethodnu godinu ostvaren u većem iznosu za 264%. Zbog smirenja situacije oko Covid krize, znatno je veći prihod od poreza na potrošnju alkoholnih i bezalkoholnih pića od ugostiteljskih objekata na području općine.

**Šifra 6422** – prihodi od zakupa i iznajmljivanja imovine su u porastu u odnosu na isto razdoblje prošle godine. U usporedbi s istim razdobljem, u ovoj godini su se puno iznajmljivali društveni domovi za razne prigode poput krštenja, proslava, rođendana i karmini što prošle godine nije bio slučaj zbog Covida.

**Šifra 6429** – Prihodi od nefinancijske imovine se svake godine smanjuju jer se predmeti ozakonjenja nezakonito izgrađenih zgrada polako privode kraju, a shodno tome se i smanjuju prihodi na ovoj poziciji. Budući da su pokrenuti postupci koji prethode prisilnoj naplati, ostvaren je blagi porast u odnosu na isto razdoblje prošle godine.

**Šifra 6524 –** Doprinos za šume je u 2023. godini uplaćen u iznosu 7.228,84 eura što je sukladno obračunu za posljednji kvartal 2022. godine. Budući da se ovaj doprinos uplaćuje temeljem obavljene sječe u promatranom razdoblju, u 2022.godini je sječa bila znatno manja nego krajem 2021. godine zbog čega je ovaj prihod ostvaren u manjem iznosu nego u istom razdoblju prošle godine.

**Šifra 653** – Komunalni doprinosi i naknade su ostvareni u većem iznosu nego u istom razdoblju prošle godine jer su tijekom prošle godine provedeni postupci koji prethode prisilnoj naplati što je rezultiralo brojnim nagodbama oko otplate dugovanja po pitanju komunalne naknade, komunalnog doprinosa te ostalih općinskih prihoda.

**Šifra 31 –** Rashodi za zaposlene su znatno veći u odnosu na isto razdoblje prethodne godine jer je u studenom 2022. godine zaposleno 15 žena u projektu ZAŽELI na 6 mjeseci, a to se odražava i na rashode pod **šifrom 321.**

**Šifra 3221 –** početkom godine je nabavljena znatna količina uredskog materijala, što uključuje i tonere za sve pisače u općini što je i odrazilo na znatno veću realizaciju u odnosu na prethodnu godinu

**Šifra 3223** – Energija – povećanje cijene energenata na tržištu je dovelo do povećanja troškova u odnosu na prethodnu godinu

**Šifra 3233 –** usluge promidžbe i informiranja su izvršene u znatno manjem iznosu nego prošle godine jer su tek tijekom ožujka sklopljeni ugovori s medijima vezanim za promidžbu i informiranje temeljem provedenog javnog poziva.

**Šifra 3234** – Jedan dio ovih troškova se odnosi na opskrbu vodom dok se veći dio odnosi na odvoz smeća. Početkom godine su pražnjeni kontejneri smeća na grobljima i javnim površinama na području cijele Općine zbog čega je ovakvo povećanje ovih rashoda u odnosu na prošlu godinu.

**Šifra 3237 –** intelektualne i osobne usluge – se odnose na projektiranja novih projektnih zadataka, geodetsko – katastarske usluge za navedena projektiranja i drugo, usluge odvjetnika, ugovori o djelu za pisanje projektnih prijedloga, stručni nadzori, konzultanti na provedbi EU projekata i ostalo. Općina je pripremala dva velika projekta početkom godine što je odrazilo i na realizaciju rashoda jer je to uključivalo i projektiranje, geodetske izmjere i konzultantske usluge.

**Šifra 3237** – Računalne usluge su realizirane u većem iznosu nego prošle godine jer uključuju produljenje licenca za Office 365.

**Šifra 3239** – Ostale usluge - najvećim dijelom su povećane u odnosu na prošlu godinu zbog povećanja troškova usluge čišćenja zgrada u vlasništvu općine, uz novi Kulturni centar Rovišće i Centar kulture Predavac znatno je veća kvadratura za čišćenje.

**Šifra 3672** – prijenosi proračunskim korisnicima su ostvareni u iznosu 43.500,00 eura. Ovaj iznos je znatno veći jer je prije svega veći broj zaposlenih u Dječjem vrtiću „Palčica“, a u svrhu poboljšanja materijalnih uvjeta u vrtiću, kvalitete rada je u dva navrata došlo do povećanja plaća i primitaka osoblja Dječjeg vrtića u odnosu na isto razdoblje prošle godine.

**Šifra 3721** – Općina Rovišće je i ove godine isplaćivala uskrsnice umirovljenicima čije su mirovine manje od 265,45 eura, povećanje ovih rashoda se odnosi na povećanje iznosa uskrsnice koje su veći u prosjeku za 12,50 eura u odnosu na prošlu godinu, prema popisu dostavljenom iz Hrvatskog zavoda za mirovinsko osiguranje pravo na isplatu uskrsnica ostvaruje 317 umirovljenika s područja Općine.

**Šifra 3722** – naknada građanima i kućanstvima u naravi – općina sufinancira cijenu boravka u vrtićima za djecu sa svog područja a koja pohađaju vrtiće u drugim jedinicama lokalne samouprave. Zbog popunjenja kapaciteta dječjeg vrtića, pojedini roditelji svoju djecu vode u vrtiće van Općine Rovišće i njima se sufinancira 56% cijene. Također Općina Rovišće sufinancira cijenu prijevozničkih karata srednjoškolcima u iznosu 5% cijene. Broj djece koja koriste prijevoz autobusom u srednju školu se smanjio u odnosu na prošlu godinu kao i broj djece koja pohađaju vrtiće izvan Općine Rovišće.

**Šifra 4212 –** rashodi se odnose na projektnu dokumentaciju sportskog centra Općine Rovišće koji je prijavljen na natječaj Ministarstva turizma i sporta u iznosu 32.683,00 eura te na priključak tržnice u izgradnji na mrežu električne energije 3.863,48 eura.

**Šifra 4214** – se u cijelosti odnosi na rekonstrukciju nogometnog igrališta Rovišće za koju je ostvarena kapitalna pomoć Ministarstva turizma i sporta

*Sastavila :*

Viša stručna suradnica

za financije i računovodstvo

Sanja Horvat, v.r.

**NAČELNIK**

**OPĆINA ROVIŠĆE**

Slavko Prišćan, v.r.